ટેક્સ એક્સપર્ટ અને CA ગૌરવનું કહેવું છે કે સરકારે આ પગલું એ કંપનીઓની સામે પગલું ઉઠાવ્યું છે, જે રિટર્ન ફાઈલમાં બેદરકારી રાખે છે અથવા તો જાણી જોઈને રિટર્ન ફાઈલ નથી કરતા. દેશમાં લાખોની સંખ્યામાં શેલ કંપનીઓ હોવાની આશંકા છે, જે ઈનકમ ટેક્સ રિટર્ન ફાઈલ નથી કરતા. પણ ફાઈનાન્સ બિલમાં એ પ્રસ્તાવ પસાર થઈ ગયો તો શેલ કંપનીઓ પર આકરા પગલા ભરવામાં આવશે. નોંધનીય છે કે, હાલના નિયમો હેઠળ કોઈ કંપની ઈનકમ ટેક્સેબલ નથી અને તે રિટર્ન ફાઈલ નથી કરતા તો તેના પર પગલા નથી ભરી શકતા. કેન્દ્ર સરકાર બ્લેક મનીના પડકાર સામે લડવા માટે “શેલ કંપનીઓ”ની સામે સતત કાર્યવાહી કરી રહી છે. સરકાર લગભગ 2.26 લાખ કંપનીઓનું રજિસ્ટ્રેશન પહેલા જ કેન્સલ કરી ચૂકી છે અને આવી કંપનીઓ સાથે જોડાયેલા 3.09 લાખ ડાયરેક્ટર્સને ડિસક્વોલિફાઈલ કરવામાં આવી શકે છે.